এইজি কাওয়াশিমা (জাপানি:川島 永嗣, জন্ম ২০ মার্চ ১৯৮৩) একজন জাপানি ফুটবলার, যিনি গোলরক্ষক হিসেবে খেলেন এবং ফরাসি ক্লাব মেটজ এর হয়ে খেলেন। কাওয়াশিমা জাপান জাতীয় ফুটবল দলের হয়ে ২০১০ এবং ২০১৪ ফিফা বিশ্বকাপ খেলেছেন।   প্রাথমিক জীবন  এইজি কাওয়াশিমা জাপানের সাইতামা শহরে জন্মগ্রহণ করেন। তিনি ইউনোনিশি জুনিয়র হাই স্কুল এবং উরায়া হিগাসি হাই স্কুলে লেখাপড়া করেছেন, সেখানে স্কুল ফুটবল দলের হয়ে খেলেছেন। সেখানে ভালো খেলার সুবাদে স্থানীয় বিশ্ববিদ্যালয়ের হয়ে খেলার ডাক পান। তিনি সিদ্ধান্ত নেন একজন পেশাদার ফুটবলার হবেন। এরপর কোচ নোরিও সাসাকির অধীনে অমিয়া আরদিজা ক্লাবে যোগ দেন।   ক্লাব ক্যারিয়ার  ২০০১ সালের জানুয়ারিতে অমিয়া আরদিজা কাওয়াশিমাকে সিরি-এ লিগের দল পার্মা এফসিতে ট্রেনিং এর জন্য পাঠান।  ২০০৪ সালে কাওয়াশিমা জাপানি ক্লাব নাগয়া গ্রাম্পাসে যোগ দেয়। সেখানে ২০০৫ পর্যন্ত গোলরক্ষক সেইগো নারাজাকির জন্য ১ম একাদশে খেলার সুযোগ পায়নি। নারাজাকি যখন ইনজুরিতে পরেন, তখন কাওয়াসিমা ১০ টি ম্যাচে ১ম একাদশে ছিলেন।  ২০০৭ সালে কাওয়াসিমা আরেক জাপানি ক্লাব কাওয়াসাকি ফ্রন্টালে যোগ দেন। তাকে আনতে কাওয়াসাকি ফ্রন্টাল ১৫০ মিলিয়ন ইয়েন খরচ করে। সেখানে দলের গুরুত্তপুর্ন খেলোয়াড় হিসেবে জায়গা পান। কাওয়াসাকি ফ্রন্টালে ২০০৭ এএফসি চ্যাম্পিয়েন্স লিগে খেলার সুযোগ পাওয়া ১ম জাপানি ক্লাব। ঐ টুর্নামেন্টের কোয়ার্টার ফাইনালে ইরানি ক্লাব সেপাহানের কাছে ট্রাইবেকারে হেরে বাদ পরে কাওয়াসাকি ফ্রন্টাল।   লিয়ার্স  ২০১০ সালে অংশগ্রহণ করার পর কাওয়াশিমা বেলজিয়ান প্রো লিগের দল লিয়ার্স ক্লাবে যোগ দেয়ার মাধ্যমে ১ম ইউরোপিয়ান ক্লাবের হয়ে খেলার সুযোগ পায়। কাওয়াশিমা সেখানে ১ম ম্যাচ থেকেই দলের প্রথম একাদশে খেলেন। কিন্তু তার ক্লাব সেবার অবনমনের ঝুঁকিতে ছিল। কাওয়শিমা লিগের শেষ ম্যাচে ক্লাব বুর্গের বিপক্ষে ক্রিনশিট পান। ফলে লিয়ার্স অবনমনের থেকে বেচে যায়। ১ম মৌসুমেই দলের সেরা খেলোয়াড় নির্বাচিত হন। ২০১১ সালের অক্টোবরে কাওয়াশিমা লিয়ার্সের অধিনায়ক নির্বাচিত হয়। ২০১১-১২ মৌসুমে তিনি ৩০ টি লিগ ম্যাচ এবং ৬ টি ইউরোপা লিগ ম্যাচ খেলেন। তিনি আবারও সেই মৌসুমে ক্লাবের সেরা খেলোয়াড় নির্বাচিত হয়।   ২০১১ সমর্থকদের সাথে ঝামেলা  ২০১১ সালের ১৯ আগস্ট লিয়ার্স বনাম জার্মিনাল বার্চট বিপক্ষে ম্যাচ চলাকালীন সময় বার্চট সমর্থকরা কাওয়াশিমাকে উদ্দেশ্য করে "কাওয়াশিমা-ফুকুশিমা" বলতে থাকে, উল্লেখ্য এর কিছুদিন আগে জাপানের ফুকুশিমায় নিউক্লিয়ার বিস্ফোরণ হয়। এরপর কাওয়াশিমা সেই দর্শকদের উদ্দেশে এগিয়ে গেলে রেফারি কয়েক মিনিটের জন্য খেলা স্থগিত রাখেন। এই ঘটনার জন্য বেলজিয়ান ফুটবল এ্যাসোসিয়েশন বার্চট ক্লাবকে ৩০,০০০ সুইস ফ্রাঙ্ক জরিমানা করে। ১১ সেপ্টেম্বরে জার্মিনাল বার্চট কাওয়াশিমার কাছে দুঃখপ্রকাশ করে।   স্টান্ডার্ড লিয়েজ  ২০১২ সালের ১৮ জুলাই কাওয়াশিমা লিয়ার্স ছেড়ে ৩ বছরের চুক্তিতে স্টান্ডার্ড লিয়েজে যোগ দেয়। ক্লাবের সাথে মেয়াদ চুক্তির পর ক্লাব ছেড়ে দেন।   ডুন্ডে ইউনাইটেড  ২০১৫ সালের নভেম্বরে স্কটিশ ক্লাব ডুন্ডে ইউনাইটেডে যোগ দেন। ২০১৬ সালের ২ জানুয়ারি নগর প্রতিদ্বন্দ্বী ডুন্ডের বিপক্ষে অভিষেক হয়। ঐ ম্যাচে ২-১ গোলে হেরে যায় তার দল। ২০১৫-১৬ মৌসুমে ডুন্ডে ইউনাইটেড লিগে অবনমন হওয়ার পর তিনি ক্লাব ছাড়ে।   মেটজ  ২০১৬ সালের ২ আগস্ট কাওয়াশিমা ফরাসী ক্লাব মেটজে যোগ দেয়। ২১ আগস্টে কাওয়াশিমা মেটজের হয়ে প্রথম ম্যাচ খেলেন।   আন্তর্জাতিক ক্যারিয়ার  কাওয়াশিমা ২০১০ বিশ্বকাপে সেইগো নারাজাকির ব্যাকআপ গোলরক্ষক হিসেবে দলে যোগ দেয়। ৩০ মে ইংল্যান্ডের বিপক্ষে একটি প্রীতি ম্যাচে ভালো খেলার সুবাদে দলে ডাক পান। ২০১০ বিশ্বকাপে সব ম্যাচে খেলেছেন।  কাওয়াশিমা ২০১১ এএফসি এশিয়ান কাপে অংশগ্রহণ করে। ১৩ জানুয়ারি, সিরিয়ার বিপক্ষে ম্যাচে লাল কার্ড পান তবে জাপান ম্যাচটি ২-১ গোলে জিতে নেয়। ২৬ জানুয়ারি সেমিফাইনালে দক্ষিণ কোরিয়ার ২ টি পেনাল্টি আটকে দেন। ২৯ জানুয়ারি, ফাইনালে অস্ট্রেলিয়ার বিপক্ষে ১-০ গোলে জয়লাভ করে ও ম্যাচসেরা হয়।   তথ্যসূত্র    全試合フル出場の川島「最低限のラインはクリア」 リールス、守備の安定で余裕の１部残留 (in Japanese). Sport Navi. 22 March 2012. Archived from the original on 25 March 2012. Retrieved 21 May 2012.  "FIFA World Cup South Africa 2010: List of Players" (PDF). FIFA. 4 June 2010. p. 16. Retrieved 20 April 2014.  "National Team Squad" . jfa.or.jp. Japan Football Association. Retrieved 15 January 2014.  "Belgian club apologizes for Fukushima taunts". The Japan Times. AP. 22 September 2011. Archived from the original on 29 April 2012. Retrieved 8 May 2013.  Davie, Scott (2 January 2016). "Dundee 2–1 Dundee United" . BBC Sport.  "KAWASHIMA Eiji".  "Japanese Who Shocked Europe: Eiji Kawashima. Reason for MVP Despite Conceding Numerous Goals (欧州を震撼させたニッポン人＞ 川島永嗣 「大量失点でMVPの理由)" (in Japanese). Number Web. 31 May 2011. Archived from the original on 2 June 2011. Retrieved 21 May 2012   বহিঃসংযোগ   (জাপানি ভাষা) Official website  Eiji Kawashima  – FIFA competition record  Eiji Kawashima at National-Football-Teams.com  Eiji Kawashima's profile at Lierse S.K. official site  Eiji Kawashima multimedia at Royal Standard Club Liege official site  বিষয়শ্রেণী:জীবিত ব্যক্তি বিষয়শ্রেণী:১৯৮৩-এ জন্ম বিষয়শ্রেণী:জাপানি ফুটবলার বিষয়শ্রেণী:জাপানের আন্তর্জাতিক ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফুটবল ক্লাব মেসের খেলোয়াড় বিষয়শ্রেণী:রেসিং ক্লাব স্ত্রাসবুর আলজাসের খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:রয়্যাল লিরসে স্পোর্টস ক্লাবের খেলোয়াড় বিষয়শ্রেণী:স্ট্যান্ডার্ড লিয়েজের খেলোয়াড় বিষয়শ্রেণী:২০১১ এএফসি এশিয়ান কাপের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:ফ্রান্সে জাপানি প্রবাসী ক্রীড়াবিদ বিষয়শ্রেণী:জাপানি প্রবাসী ফুটবলার বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:২০১৩ ফিফা কনফেডারেশন্স কাপের খেলোয়াড় বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:২০০৭ এএফসি এশিয়ান কাপ খেলোয়াড় বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:বেলজিয়ামে প্রবাসী ফুটবলার বিষয়শ্রেণী:এএফসি এশিয়ান কাপ বিজয়ী খেলোয়াড় বিষয়শ্রেণী:ফ্রান্সে প্রবাসী ফুটবলার বিষয়শ্রেণী:জে২ লিগের খেলোয়াড় বিষয়শ্রেণী:স্কটীয় পেশাদার ফুটবল লিগের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:জাপানের অনূর্ধ্ব-২০ আন্তর্জাতিক ফুটবলার বিষয়শ্রেণী:কাওয়াসাকি ফ্রোন্তালের খেলোয়াড়